Vladimír Šmicer

Vladimír Šmicer lair surya ping 24 Mèi 1973 ing kutha Děčín, Républik Céko yaiku salah sawijining pamain bal-balan internasional kang naté béla klub-klub kawentar Éropah kayata Slavia Praha, Lens, Liverpool FC, lan Bordeaux. Šmicer saiki umuré 47 taun lan duwé dedeg 178 cm kulina migunakaké sikil tengené nalika isih dadi pamain bal. Dhèwèké pamain kang mapan ana posisi glandhang tengah, glandhang kiwa, utawa panyerang kapindho. Kawit wulan Novèmber 2009 Šmicer wis mutusaké pénsiun saka jagat bal-balan.

 Profil 
Jenengé kondhang nalika dhèwèké lumebu ing tim nasional Républik Céko ing final Éuro 1996 Inggris, selang sawenèh taun banjuré dituku déning Liverpool kanggo neguhaké tim wiwitan taun 2000. Salah sawijining pamain kang diendelaké déning negarané, Šmicer wis kalebu dadi pamain suksès ing klub Prancis, Lens. Dhèwèké dadi pamain kunci nalika Lens menangi Ligue 1 Prancis mangsa 1997-98 kanthi nyathetaké 28 panampilan sarta nyitak pitung gol. Genah dadi priyangga kang becik kang naté diprangguli nanging nalika dadi pamain Liverpool dhèwèké malah asring cidra lan nemahi panampilan kang ora ajeg. Saka 184 tetandhingan kang dilakoni, dhèwèké main saka bangku cadhangan kaping 74 lan diganti déning pamain liyané metu lapangan kaping 83.

Smícer lunga saka Liverpool menyang Bordeaux ing mangsa ketiga taun 2005 mung pirang minggu sawisé dadi pamain wigati ing final Liga Champions. Lumebu lapangan gantèni Harry Kewell, Smícer nyithak gol kapindho "si Abang" ing babak kapindho lan uga ngegolke ing babak adhu pinalti sadurungé Jerzy Dudek kasil nepis tendhangan Andriy Shevchenko kang dadi pengaji-aji kang manis kanggo dhèwèké kang bali main ing wulan Fèbruari 2005 sawisé ngentèkaké sapérangan gedhé mangsa 2004-05 ing meja operasi amarga cidra dhengkul.

 Bebungah 
Akèh gelar kang wis direngkuh déning Šmicer nalika ing Lens, Liverpool, lan Slavia Praha. Utamané ing Liverpool dhèwèké diélingi minangka legendha klub kang labuh labeté bisa nggawa Liverpool antuk treble ing taun 2001 lan Liga Champions 2005 kang kawentar jalaran ngasoraké AC Milan ing babak final. Gelar-gelar komplité ing antarané.

 Slavia Praha 

 Liga Céko mangsa 1995-96.
 Liga Céko mangsa 2007-08.
Liga Céko mangsa 2008-09.

 Lens 

 Ligue 1 Prancis 1997-98.
 Piyala Liga Prancis 1998-99.

 Liverpool 

 Piyala Uefa 2001.
 Piyala FA 2001.
 Piyala Liga Inggris 2001.
 Piyala Super Uefa 2001.
 Piyala Liga Inggris 2001.
 Liga Champions Éropah 2005.

 Bordeaux 

 Piyala Liga Prancis 2006-07.

 Jroning Angka 
 Panampilan klub Liga Piyala Piyala Liga Bawana Gunggung Mangsa  Klub  Liga Panampilan  Gol Panampilan  Gol Panampilan  Gol Panampilan  Gol Panampilan  Gol Cékoslovakia Liga Piyala Piyala Liga Bawana Gunggung1992–93Slavia PragueLiga Utama219--00 Républik Céko Liga Piyala Céko Piyala Eropa Gunggung1993–94Slavia PrahaLiga Gambrinus186--201994–951630--1131995–9628942--1114312 Prancis League Coupe de France Coupe de la Ligue Eropa Gunggung1996–97LensDivision 13350030213861997–9828753406143111998–993041040--354 Inggris Liga Piyala FA Piyala Liga Eropa Gunggung1999–2000LiverpoolLiga Primèr Inggris2112020002512000–0127251641104972001–0222410101113552002–032101050613312003–042031011302542004–05100000061161 Prancis Liga Coupe de France Coupe de la Ligue Eropa Gunggung2005–06BordeauxLigue 12530020--2732006–073020002070 Républik C;eko Liga Piyala Céko Piyala Liga Eropa Gunggung2007–08Slavia PrahaLiga Gambrinus12200--501722008–098330--401532009–103010--1050 Gunggung Cékoslovakia21900 Républik Céko8523242 Prancis119198313010215024 Inggris1211010115537318319 Gunggung karir34661717

 Rujukan 

Kategori:Pamain bal-balan
Kategori:Pamain bal-balan miturut nagara
Kategori:Pamain bal-balan Céko
Kategori:Lair 1973
Kategori:Wong urip
Kategori:WikiReds